Α.Ε. Αίολος-Ταύρος 2006

Η Αθλητική Ένωση Αίολος-Ταύρος 2006 είναι ελληνικό αθλητικό σωματείο που δραστηριοποιείται στον Ταύρο, στην Αθήνα, όπου και βρίσκεται η έδρα του, το Κλειστό Δημοτικό Γυμναστήριο Ταύρου «Τιμόθεος Ευγενικός». Επίσημο έτος ίδρυσής του είναι το 2006 και αγωνίζεται με χρώματα το κόκκινο και το κίτρινο. Προέκυψε από τη συγχώνευση των ομάδων Α.Ο. Αίολος, με έτος ιδρύσεως το 1961, και Α.Ε. Ταύρος, με έτος ιδρύσεως το 1984.«Παρουσίαση του Συλλόγου» , πληροφορίες στον επίσημο ιστότοπο του συλλόγου. Διατηρεί τμήματα καλαθοσφαίρισης και πετοσφαίρισης όλων των ηλικιακών ομάδων.

 Τμήμα καλαθοσφαίρισης ανδρών 
 Ιστορικό 
Το ανδρικό τμήμα καλαθοσφαίρισης της Ένωσης ξεκίνησε την πορεία του από τη Γ' Εθνική Κατηγορία, όπου και διαγωνίστηκε την περίοδο 2006-07. Ολοκλήρωσε τις αγωνιστικές του υποχρεώσεις στη 13η και πρότελευταία θέση της βαθμολογικής κατάταξης με αποτέλεσμα να υποβιβαστεί στο τοπικό του πρωτάθλημα.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

Κατά την αγωνιστική περίοδο 2007-08 η ομάδα του Ταύρου έλαβε μέρος στο Πρωτάθλημα της Α' Κατηγορίας της Ε.Σ.Κ.Α. τερματίζοντας στην 5η θέση της κατάταξης. Την επόμενη χρονιά, 2008-09, έχοντας συγκεντρώσει 24 νίκες και 6 ήττες, κατέλαβε τη 2η θέση της βαθμολογίας, κερδίζοντας την επιστροφή της στη Γ' Εθνική. Την αγωνιστική περίοδο 2009-10, στα πλαίσια των αγώνων του 2ου Ομίλου Νότου, η Ένωση κατετάγη 11η στην τελική βαθμολογία, εντός της ζώνης του υποβιβασμού.

Η καθοδική πορεία του συλλόγο δεν σταμάτησε εκεί, εφόσον την περίοδο 2010-11 συγκέντρωσε μόλις 3 νίκες στην Α' Κατηγορία της Ε.Σ.Κ.Α. με αποτέλεσμα να τερματίσει στη 14η και τελευταία θέση της βαθμολογίας. Την επόμενη χρονιά, αγωνιζόμενος στον 1ο Όμιλο της Β' Κατηγορίας, ολοκλήρωσε τις αγωνιστικές του υποχρεώσεις στην 8η θέση.«Β1 Ανδρών: Ανέβηκαν τα Μελίσσια», άρθρο στον επίσημο ιστότοπο της Ε.Σ.Κ.Α., 6 Απριλίου 2012.

Κατά την αγωνιστική περίοδο, 2012-13, η Α.Ε. Αίολος-Ταύρος 2006 έλαβε μέρος στο Πρωτάθλημα της Β' Κατηγορίας Ανδρών της Ε.Σ.Κ.Α., τερματίζοντας στην 4η θέση του 2ου Ομίλου και συμμετέχοντας στα play-off της κατηγορίας, αν και απέτυχε να αγωνιστεί στον τελικό.«Β2 Ανδρών: Στον τελικό η ΕΦΟΑ», άρθρο στον επίσημο ιστότοπο της Ε.Σ.Κ.Α., 21 Μαΐου 2013.

 Τμήμα καλαθοσφαίρισης γυναικών 
 Ιστορικό 
Κατά την αγωνιστική περίοδο 2008-09 το γυναικείο τμήμα καλαθοσφαίρισης του συλλόγου συμμετείχε στο Πρωτάθλημα της Γ' Κατηγορίας Γυναικών της Ε.Σ.Κ.Α., καταλαμβάνοντας την 3η θέση στην τελική βαθμολογία.«Αποτελέσματα Γ ΕΣΚΑ: Τέλος πρωταθλήματος και τρίτος ο Αίολος-Ταύρος», άρθρο στον ιστότοπο WePlayBall.gr, 18 Μαΐου 2009. Σαν αποτέλεσμα κέρδισε μια θέση στους αγώνες της Β' Κατηγορίας για την περίοδο 2009-10, οπότε και τερμάτισε στη 10η θέση, εντός της ζώνης του υποβιβασμού.«Αποτελέσματα Β Εσκα: Γλέντησαν με την ψυχή τους Κουκουβάουνες, Παπάγος και Θωμάς!», άρθρο στον ιστότοπο WePlayBall.gr, 15 Μαρτίου 2010.

Έχοντας επιστρέψει στη Γ' Κατηγορία, η ομάδα του Ταύρου ολοκλήρωσε τις αγωνιστικές της υποχρεώσεις για την περίοδο 2010-11 στην 4η θέση της βαθμολογικής κατάταξης.«Αποτελέσματα Γ ΕΣΚΑ: Η Πεύκη στη Β ΕΣΚΑ!», άρθρο στον ιστότοπο WePlayBall.gr, 14 Μαρτίου 2011. Την επόμενη χρονιά, 2011-12, πάντα στην ίδια κατηγορία, κατετάγη στην 8η θέση του τελικού βαθμολογικού πίνακα.«Αποτελέσματα Γ’ ΕΣΚΑ: Πρωταθλήτρια η ΜΕΝ Ιλίου, στα μπαράζ ο Ωρωπός!», άρθρο στον ιστότοπο WePlayBall.gr, 20 Φεβρουαρίου 2012.

 Τμήμα πετοσφαίρισης γυναικών 
 Ιστορικό 
 Τρέχουσα αγωνιστική περίοδος 
Κατά την αγωνιστική περίοδο, 2012-13, η Α.Ε. Αίολος-Ταύρος 2006 έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές της υποχρεώσεις στη 13η θέση της βαθμολογικής κατάταξης.

 Παραπομπές 

 Εξωτερικοί σύνδεσμοι 

 Α.Ε. Αίολος-Ταύρος 2006, επίσημος ιστότοπος.

Κατηγορία:Αθλητικοί σύλλογοι Αθήνας
Κατηγορία:Δήμος Μοσχάτου - Ταύρου
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Κ.Α.
Κατηγορία:Σωματεία Ε.Σ.ΠΕ.Δ.Α.
Κατηγορία:Ιδρύσεις αθλητικών συλλόγων το 2006
Κατηγορία:Ιδρύσεις ομάδων καλαθοσφαίρισης το 2006